Fransiyada COVID-19 pandemiyasi. COVID-19 pandemiyasi Fransiyada ilk bor 24-yanvar 2020-yilda Bordeaux shahrida tasdiqlangandan keyin tarqalishni boshladi. Dastlabki beshta holat yaqinda Xitoydan qaytib kelgan fuqarolarda aniqlandi. 28-yanvar kuni virusni yuqtirgan xitoylik sayyoh Parijdagi kasalxonaga yotqizildi va 14-fevral kuni vafot etdi, Fransiyadagi bu oʻlim Osiyodan tashqarida birinchi oʻlim boʻldi. Anri-Mondor shatmmi. 2021-yil mart oyida Fransiyada koronavirusning oʻta yuqumli va vaksinalarga nisbatan ta’sirchanlikni kamaytirishi mumkin boʻlgan yangi shtammi aniqlandi. Shtamm shartli ravishda «Anri-Mondor» deb nomlangan boʻlib, birinchi marta shu nomdagi kasalxonada qayd etilgan. Shifokorlarning ta’kidlashicha, ushbu shtamm mamlakat boʻylab faol ravishda tarqalgan. Aniqlangandan toʻrt hafta oʻtib virus 29 nafar bemorda topilgan. Qayd etilishicha, virus tarkibi 18 ta mutatsiyalangan shtammdan iborat boʻlib, uning yetti yoki sakkizinchi S oqsili virusning organizmga kirishini tezlashtiradi.